Әдебиеттік оқу 4  сынып
Сабақтың тақырыбы: Д. Қасенов «Адалдық»
Мақсаты: оқушыларға адалдық туралы түсінік беру; оның құндылық ретіндегі мәнін ұғындыру.
Білімділік: «Адалдық» мәтінінің мазмұнын түсіндіру; адами қарым — қатынастағы адалдықтың орны мен маңызы туралы түсіндіру; мәтіннің мазмұнын аша білуге, мазмұнын жүйелі жеткізе білуге дағдыландыру.
Дамытушылық: оқушылардың адалдықты дұрыс ұғына білу біліктіліктерін дамытуға ықпал ету; ауызекі сөйлеу тілін дамыту.
Тәрбиелік: оқушыларды адалдыққа, әділдікке және шынайылыққа тәрбиелеу.
Сабақ түрі: аралас сабақ
Сабақ әдісі: сұрақ — жауап, әңгімелесу, СТО  технологиясының элементтері, көрініс қою
Көрнекілік: слайдтар, топтық тапсырмалар,
Пәнаралық байланыс: қазақ тілі, өзін-өзі тану
Сабақтың барысы:
I Ұйымдастыру кезеңі:
Оқушылардың назарын сабаққа аудару.
ІІ. Психологиялық дайындық.
Мұғалім: Балалар — гүлім менің,
Балалар – күйім менің.
Балалар – нұр сыйлайтын
Бүгінгі күнім менің, — дей отырып, балалар мен сендерді өзіме қуат алатын шуақты күнге теңеймін. Мынадай шуақты күн төсбелгісін сыйлаймын.
Оқушылар: Кеудемдегі күн күлсін,
Бізге шуақ, нұр құйсын.
Мейірімді жан, өзіңмен,
Көңіліміз жайнап құлпырсын!
— Олай болса, осындай жақсы көңіл күймен сабағымызды бастаймыз.
ІІІ. Үй тапсырмасын тексеру.
«Достық» өлеңін жатқа оқу
Үй тапсырмасын қорытындылау.
Нағыз дос қандай болу керек?
Достар бір-біріне қандай жақсылық жасай алады?
Қандай достық туралы мақал-мәтелдер білесіңдер?
ІҮ. Жаңа сабақ.
1. Қызығушылықты ояту.
Пайда ойлама, ар ойла.
Ақ жүрек адам азбас-деген мақалдардың мағынасын қалай түсінесіңдер?
1.Достар бір-біріне қандай болу керек?
2. Жалпы адалдық дегенді қалай түсінесіңдер?
3. Адал болу кез — келген адамның қолынан келмейді? Неліктен?
4. Сен өзіңді адал жанмын деп айта аласың ба?
— «Адал» – деген сөздің өзі «таза» деген мағына береді. Адал болу кез — келген адамның өз қолында. Ол біздің ішкі жан дүниемізден бастау алады. Адамның көңілі таза, пейілі кең, шыншыл болғанда ғана әділдікке қол жеткізеді.
Адалдық — адам мінезіндегі бағалы қасиет; жеке тұлғаның сана — сезіміне, ар — ұжданына қайшы келмейтін, тарихи шындықпен ұштасып жататын іс — әрекеттер.
— Бүгін біз Дәулет Қасеновтің «Адалдық» деген әңгімесін оқимыз.
2. Мағынаны тану.
3. Автор туралы мәлімет беру.
Дәулет Қасенов (1937 — 1967)
Дәулет Қасенов Қарақалпақстанның Қоңырат ауданында туды. 1961 жылы шыққан жас ақын – жазушылардың «Жасдәурен» жинағына кірді. Дәулет Қасенов арқалы ақын, адалдық пен арды ту етіп көтерген азамат.
«Аңсау», «Арман сапары», «Өмірге саяхат», «Мен ғашық едім», «Құмдағы мұнара».

